hu hu hu hu hu hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ca hu hu hu hu ka hu hu hu en hu es hu en mt km es en hu hu hu en hu da en hu hu hu hu hu hu hu hu hu hu eo hu eo hu eo hu eo hu hu hu hu hu hu hu hu hu hu hu hu hu en ca hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu id hu hu hu hu de hu hu
Razer Kraken Green headset javítása kábelcserével • Fejhallgató Szerviz
1082 Budapest, Üllői út 70.
Nyitva tartás: hétfőtől-csütörtökig 14 és 18 óra között
Kizárólag vezetékes fejhallgatók kábelhibáit javítjuk
Ebben a videóban egy Razer Kraken Green (RZ04-0283) típusú headset javítását, kábelcseréjét fogom nektek bemutatni. Az volt a baj ezzel a headsettel, hogy a csatlakozója érintkezési hibás lett, a hangerőszabályzója recsegett-ropogott, ahogy tekergettem. Látszott, hogy a kábel a csatlakozásoknál már eléggé el van használódva. Ilyen esetekben a teljes kábelcsere a legtartósabb megoldás.
Mivel ez egy vágatlan videó, melynek felvétele során kihívást jelentett számomra, hogy munka közben még szövegeljek is, sajnos kerültek bele kisebb bakik. A szöveg korrigált átiratát alább olvashatjátok:
Sziasztok, Dávid vagyok a fejhallgató szervizből. Ebben a videóban egy Razer Kraken típusú headset kábelcseréjét fogom nektek bemutatni. Az a baj ezzel a headsettel, hogy a csatlakozója kontakhibás. Látszik, hogy megpróbálták dróttal rögzíteni. Azon kívül pedig a hangerőszabályzója, tehát maga a potméter nagyon kopott. Recseg-ropog, ahogy tekergetem. S hát látszik, hogy itt a kábel a csatlakozásoknál már eléggé el van használódva.
Ilyen esetben mindenképpen a teljes kábelcsere az, ami tartósabb lesz, mint javítgatni ezt a meglévő kábelt. Ehhez a javításhoz Kácsa Audiós KCE-HP típusú kábelt fogok használni. Gyakorlatilag ez is már HiFi minőségű kábel, de ez az olcsóbb kábelek közül való. Ilyen fajta mikrofonos headsetekre igazából felesleges nagyon drága kábelt tenni. Tehát ezeknek nem az a lényegük, hogy HiFi minőségben szóljon, nem zenehallgatásra lett kitalálva. Ez egy gamer headset mikrofonnal ellátva. Itt inkább az a lényeg, hogy tartós legyen a javítás, amennyire lehet.
Először is levágom a gyári kábelt. Erre már nem lesz szükség. Ezt én ilyenkor mindig el szoktam csomagolni. Nem dobok ki semmit, amíg nem jönnek az elkészült headsetért. Valakinek szüksége lehet még ilyen-olyan alkatrészekre. Aztán a javításhoz leszedjük a fülpárnát. Ez egy peremes rögzítésű fülpárna, tehát ide a résbe illeszkedik be a két műanyag közé. Ha megnézzük magát a headsetet, akkor itt a fülpárna alatt találunk egy címkét. Ezen rajta van a pontos típusszám, ami segíthet beazonosítani a headsetet: RZ04-0283. Ez egy Razer Kraken Green típusú headset. Aztán szét kell majd szednünk a javításhoz. Itt látható kettő csavar, és itt a matrica alatt is lesz kettő, mindjárt megmutatom. A kábelcseréhez mindenképpen szét kell majd szedni ezt a bal oldali fülkagylót. Jó, egy csavar megvan. Kettő. És akkor a harmadik, negyedik itt lesz valahol eldugva a matrica alatt. Nézzük csak: nagyjából ki lehet tapogatni a csavarhúzó hegyével. Itt kicsit máshol kerestem.
Mivel ez le van matricázva, itt az ember rögtön bukja a garanciát ezzel a művelettel. Mi garancián túli javításokkal foglalkozunk. Első körben mindig érdemes visszavinni a hibás eszközt a forgalmazóhoz, hogyha még garanciaidőn belül van, mert hogyha elkezdjük javítani – főleg ha nem tudjuk előre, hogy sikerülni fog-e a javítás – hát akkor garanciába már nem lehet utólag visszavinni.
Razer Kraken Green headset előkészítése kábelcseréhez
No, így néz ki a headset kinyitva. Ezeket félre is teszem. Ha megnézzük, itt látható a gyári kábelnek a kábel átvezetője; ez a kis gumi. S itt vannak a vezetékek. Ez a fehér ez a mikrofoné, aztán lássuk csak, ez a sárga ez a negatív szál, ami megy a bal hangszóróhoz. Ez a zöld bal hangszóró pozitív érintkezője, a piros a jobb csatorna pozitív érintkezője. Ez a réz-kék csíkos színű vezeték pedig a jobb csatorna negatív érintkezője. Itt van még ez a réz színű vezeték, ez pedig a mikrofon negatív érintkezőjéhez fog csatlakozni. Láthatjuk, hogy a mikrofon hogy mozog ebben a kis járatban, hogy ne gyűrje fel a vezetékeket. Ez így egész okosan ki van találva. Ezekre a vezetékekre majd vigyázni kell, hogy ne szakadjanak le munka közben. Elég rendesen telenyomták ragasztóval ezt a kis forrasztási panelt, úgyhogy legcélszerűbb ezt a típust úgy javítani, hogy kis ráhagyással levágjuk a vezetékeket, és az új kábel vezetékeit zsugorcsővel toldjuk majd hozzá a meglévő vezetékekhez. Hogy jobban hozzáférjek, én kicsavarozom még itt a mikrofonnak a rögzítő csavarját, és akkor mindjárt mutatom: ezt így egyben meg lehet emelni, ezt a műanyagot. Fel tudjuk emelni, és akkor máris szépen hozzá lehet férni itt a belsejéhez a headsetnek. A kábelt azt majd így a mikrofon műanyag tartója alatt kell átvezetni valami törésgátlóval. Hát akkor én a gyári kábel vezetékeit itt rögtön a – meg van csomózva hogy ne csússzon ki – itt a csomó után el is vágom. Ezt a törésgátló, a gyárit nem fogom felhasználni a javításhoz, félre teszem.
Itt vannak a kezemben ezek a vezetékek. Mindegyiket szépen előónozom, forrasztó olajjal megkenem, és egy milliméter hosszan beónozom a végüket, hogy előkészítsem majd őket a forrasztáshoz. Így mindegyiket megkenem forrasztó olajjal. Veszek fel ónt a páka hegyére, és akkor szépen egyesével így bemártogatom a vezetékeket. Ez készen van. Mindig így, függőlegesen kell tartani, vagy legalábbis így ferdén. Azért, hogy a zománc – ami van rajta színes szigetelés – a forrasztó olaj és hő hatására szépen lefelé le tud folyni és nem pedig a vezeték végén gyűlik össze ez a kis “kosz”, illetve hát olvadt zománc. Így a forrasztás szép tiszta lesz. Tehát így érdemes mindig megónozni a vezetékeket, hogy felfele álljon a végük. Hogyha kicsit sok az ón, akkor szépen lehúzzuk a forrasztó állomás szivacsán. Lehúzgálom a páka hegyét, hogy tiszta legyen, veszek fel egy kis ónt, így. A pákára is néha ráragad egy kis trutyi. Például ha egy ilyen – ez egy más jellegű vezeték, mint például itt ez a zománcozott, mert ezen még van egy bevonat. Ez koszolósabb, jobban leolvad. Így. Na, elvileg mindegyik megvan, lássuk: bal csatorna, zöld… hoppá ez még nincsen beónozva. Jó, mind megvan. Tehetünk rá egy kis zsugorcsövet, hogy így kicsit összefogja őket. Még beállítom, hogy nagyjából egy hosszúságban legyen a végük, a forrasztás. Nem egyszerű. Öngyújtóval rámelegítem a zsugorcsövet. Így jó is lesz. Na, valami ilyesmi. Tehát akkor előkészítettük a headsetet, ezt most félreteszem.
Új kábel készítése Razer Kraken Green headsethez
Most következik a kábel elkészítése. Tehát még egyszer: ez a Kácsa Audió KCE-HP nevezetű HiFi kábele, ebben nagy tisztaságú réz belső vezetők vannak. Négy eres kábel, mindjárt látni fogjátok. Előkészítek egy ilyen headsetes, vagyis 4 pólusú jack dugót, csatlakozót. Így. Kenek rá forrasztó olajat. A kábel egyik végére felhúzom a csatlakozón házát. Erre már rákerült egy szilikon törésgátló. Vágok hozzá hatos zsugorcsőből (hat milliméter átmérőjű) egy szigetelést, amit majd a forrasztásra fogok rámelegíteni, hogy még véletlenül se érjenek össze ezek a forrasztások a csatlakozó fém házának a belsejével. Aztán majd fog kelleni egy másik zsugorcső, ami szintén szigetelésre való, tehát hogy ez a hátsó, a mikrofon érintkezője ne érjen össze a többivel, illetve a vezetékekkel se. Szikével megblankolom a vezetéket, maximum egy-két centi hosszúságban bőven elég. Lehúzom róla a burkolatot. Szépen lejött a PVC köpeny, papír szigetelés. Itt vannak még benne ilyen kis cérna szálak, ezek is erősítik a kábelt. Ezeket szépen kivágom, így. Láthatjuk, hogy van benne 4 darab belső vezető avagy vezeték. Úgy fogom ezeket használni, hogy a fehér lesz a mikrofon, a piros színű lesz a jobb hangcsatorna, a fekete lesz a közös árnyékolás avagy negatív szál, és a kék pedig a bal hangcsatorna pozitív vezetéke lesz. Fogom, levágom róla a szigetelést. Óvatosan, mindegyikről, ilyen egy-kettő milliméter hosszan. Itt nagyon kell vigyázni, hogy ne nyirbáljuk meg a belső szálakat, csak a külső burkolatot kezdjük meg a szikével. Épp hogy csak bevágom és inkább a körmömmel tépem le róla a burkolatot, nehogy a vezeték belső szálait megritkítsam, az nem volna jó. Aztán ezeket is egyesével előónozom. Bekentem forrasztó olajjal, ahogy a csatlakozót is. Most jön maga a forrasztás. Tehát ugye azt mondtuk, hogy a fehér színű a mikrofon lesz. Mindig ezzel szoktam kezdeni, mert ez van legalul. Veszek egy kis ónt a pákára, így. Tudunk rajta igazítani csipesszel, hogy pont megfelelő helyen legyen. A következő a negatív szál lesz, itt a dugó tövében. Itt figyeljünk oda, nehogy a külső burkolathoz hozzá érjen, mivel a külső burkolat a mikrofon érintkezőjével van fémes kapcsolatban. Tehát ugye nem szabad az árnyékolással összeérnie, különben a mikrofon nem fog működni. Jobb hangcsatorna. Hát meg persze itt egymással sem szabad hogy összefolyjanak ezek a kis forrasztások, érintkezők, hát ezek mind-mind hibát okoznának. A forrasztó olajat felitatom zsebkendővel, ha még maradt rajta, hogy ne okozzon később korróziót. Felteszem ezt a kis hármas átmérőjű zsugorcsövet a csatlakozóra, így. Ez szépen elhatárolja a mikrofont az összes többi érintkezőtől. Ide beillesztem a szorítóba a kábelt. Megfogom, a hüvelykujjam körmével odaszorítom. Egy rádiósfogó segítségével rányomom a rögzítő kapcsot a kábelre. Ennek az a lényege, hogy tehermentesíti a forrasztást. Hogyha ezt véletlen megrántják használat közben, akkor nem rögtön a forrasztás fog elszakadni. Kicsit elegyengetem a vezetékeket, hogy össze tudjam majd csavarni a csatlakozót. Ráhúzom a szigetelést, tehát ezt a zsugorcsövet, a vastagabbikat. Elkezdem szépen ráolvasztani minden irányból. Vigyázzunk hogy a kábel tövét azt már ne olvasszuk meg lehetőleg. Készen van a csatlakozó. Itt is vigyázzunk, hogy ne karcolódjon meg maga az érintkező, de azért elég erősen össze legyen csavarva a dugó. Készen van az új kábelünk, ezt kell most felszerelni a headsetre.
Törésgátló cseréje Razer Kraken Green headseten
Szükségünk lesz egy új törésgátlóra, mivel hát a gyári törésgátlón elég körülményes lenne átkínlódni az új kábelt. Meg lehet csinálni, csak szerintem felesleges. Az úgy nézne ki, hogy kihúzzuk a belső vezetékeket belőle. Valószínű még belül van egy ilyen kis fém kapocs, ami rögzíti. Kihúzzuk mindkét irányból a maradékokat, átfúrjuk fúróval. Nagyon könnyen megolvad, szétolvad fúrás közben, tehát az is elég macerás, és ha van benne egy fém kapocs, akkor azt még külön ki kell piszkálni belőle. Ne de ehelyett most kitaláltam egy olyat, hogy szilikon csőből készítek új törésgátlót. Meg kellene határozni ennek a hosszát, mielőtt levágom. Tehát ugye így lesz benne a mikrofon, és itt alatta fog átjönni a kábel, tehát körülbelül egy ekkora darabra lesz szükségünk. Ezt levágom egy ollóval. Átfűzöm rajta a kábelt.
Új kábel beforrasztása Razer Kraken Green headsetbe
Megblankolom a kábelt, hogy majd a gyári vezetékekkel össze tudjam forrasztani ennek a kábelnek a belső vezetőit. Úgy vágom meg, hogy kényelmesen lehessen vele dolgozni, tehát ne legyen túl rövid, és ne legyen túl hosszú sem, mert akkor belegabalyodna a mikrofon mozgó részeibe. Itt is ugyan azt csinálom, mint a csatlakozónál, tehát egyesével eltávolítom a burkolatot a vezetékek végéről. Utána megkenem őket forrasztó olajjal és beónozom a végeiket. Veszek egy kis ónt a páka hegyére, és akkor így szépen egyesével felviszem a vezetékekre az ónt. Na most arra kell majd figyelni, itt ennél a műveletnél vagy lépésnél, hogy jó helyre kerüljön a kábel, tehát ugye ne itt fölötte vezessük el, hanem itt alatta, mert utána nehezebb lesz rajta variálni, ha most nem jól állunk neki. Eligazgatom itt a mikrofont, ahogy ennek állnia kell. Ezt majd szépen összeszereléskor a két műanyag a helylére fogja szorítani. Teszünk bele majd azért kábel kötegelőt is, hogy ne tudjon kicsúszni használat közben véletlenül sem. Most egyelőre visszacsavarozom a mikrofont, a mikrofon tartóját, így. Egyelőre én ezt a kábelt így kihúzom, hogy könnyebb legyen vele dolgozni, és akkor majd a végén talán – még kenek rá egy kis forrasztó olajat is hogy jobban csússzon – szóval talán majd a végén egyszerűbb lesz beállítani a hosszát. Igen, lehet, hogy ezt előbb kellett volna. Visszalazítom a mikrofont, így. Most már elég kényelmesen tudok dolgozni a vezetékekkel.
Razer Kraken Green headset bekötése
Kezdjük a mikrofonnal. Itt van ez a kettő fehér vezeték, ez lesz a mikrofon pozitív érintkezője. Összefogom őket, így a kezemmel, kenek rájuk forrasztó olajat. Szépen megpróbálom úgy eligazítani, hogy egymás mellé kerüljenek, és ne legyen egy nagy bumszli a forrasztás. Minél közelebb legyen egymáshoz a két megblankolt előónozott vezeték vége. Szépen felfut rá az ón a forrasztó olaj hatására. Ezt a forrasztást még zsugorcsővel szigetelem. Ráhúzom a vékony zsugorcsövet, aztán rámelegítem egy öngyújtóval. Ez így teljesen szakszerű, azt gondolom. Jó, most jön a jobb hangcsatorna. Kis folyatószer, s jöhet a forrasztás. Zsugorcső és az öngyújtó. Jó, akkor jöjjön mondjuk a bal hangcsatorna. Ugye ez a régi vezetékek közül a zöld színű, az új vezetékek közül pedig a kék színű. Ezek lesznek egymással párban. Na, nézzük, hogy mire jutottunk: tehát megvan a bal csatorna, jobb csatorna, mikrofon. Mi van még? Hát ugye a közös árnyékolás, tehát a mikrofon negatív érintkezője, és a hangszórók negatív érintkezője. Ezek a csatlakozón egy azon érintkezőre kerülnek, tehát ezt a két szálat össze lehet, illetve össze is kell közösíteni, tehát itt összesen három vezetéket fogunk összeforrasztani egymással. Nézzük meg, egyik sem csúszott ki, tehát szépen egyben vannak. Próbáljuk meg a vékony zsugorcsövet ráhúzni, ugyan azt, mint a többire. Ha nem megy akkor egy egyel vastagabbat is… jó, egész szép lett a forrasztás, úgyhogy rámegy a vékony zsugorcső is, nincs vele probléma. Máskülönben ezt az egyel vastagabbat lehetne még ráhúzni. Jó, akkor az imént említettem, hogy teszünk rá kábelkötegelőt. Azért, hogy ne csúszkáljon szabadon. Persze ezt le fogja szorítani a mikrofonnak a tokja, de azért mégiscsak jobb, ha van benne egy kábelkötegelő. Ez mechanikusan rögzíti a kábelt. Szerintem ez sokkal jobb megoldás, mintha egy csomót kötnénk rá, mert itt nem nyúzzuk annyira a belső vezetékeket ezzel a megoldással. Akkor én még magára a törésgátlóra is teszek egy ugyan ilyen kábel kötegelőt, hogy az se csússzon ki. Elég küzdelmes; mindig rá akar csúszni a jobb fele a fejhallgatónak. Így nehéz hozzáférni, de meg lehet oldani. Nekem most a kamera miatt kicsit körülményes ez a művelet. Másként ülök az asztalnál, mint szoktam, hogy a kamera állvány elférjen és rálásson a munkadarabra. Ez nem lett tökéletes, az előző. Azért vágtam le, mert rossz helyen szorítottam rá, nagyon a végén volt. Ilyenkor ezt még egyszer elkészítem. Ott már jó lesz. Jó erősen meghúzzuk, és akkor csípőfogóval le kell vágni a felesleget. Eddig jók vagyunk.
Viszont én közben észrevettem egy hibát! Ha megnézitek, itt lóg egy kis vezeték, aminek nem kellene; ez kimaradt a forrasztásból. Mindjárt korrigálom, de most egyelőre visszateszem a helyére a mikrofont. Szintén ide, ehhez a hármashoz tartozik ez a negyedit. Így körömmel le tudom húzni a zsugorcsövet. Kenek még rá forrasztó olajat. Odaillesztem a helyére ezt a vezetéket. Pici forrasztó ón. Hát így már tényleg nem biztos, hogy rámegy ez a vékony szugorcső, úgy, hogy már négyen lettek. Haj… De sebaj, mehet rá az egyel vastagabb. Így jó is lesz. Jó, akkor most még visszahúzom ezt a szürke kábelt. Vigyázok, hogy ne sértsem meg itt a vezetékeket, forrasztásokat, meg semmit. Ütközésig behúzom, így. Itt már semmi nem tud kicsúszni. Beleszuszakolunk mindent a helyére, így. Irányba állítom a hangszórót meg a fedelet. Bepattant a helyére. A törésgátlót szépen odaszorítja. Ezt így az egyik kezemmel megtartom, a másikkal pedig visszacsavarozom a csavarokat.
Vezeték színe a gyári kábelben
Vezeték színe az új kábelben
Fülpárna felrakása Razer Kraken Green headsetre
Feltűnt nekem közben, hogy fordítva van rajta a jobb oldali fülpárna. Ezeken a fülpárnákon van egy varrás. Nem tudom mennyire látszik, tehát most ez itt van felül, ennek pont ide az aljára kellene esnie. De ezt könnyen meg lehet fordítani. Felhelyezem a bal oldali fülpárnát – egy kicsikét poros – és itt is figyelek, hogy ide alulra essen a varrás. Ide, a két műanyag közötti résbe húzom, feszítem bele, de érzéssel, hogy el ne szakítsam. Megigazítom. Elvileg készen vagyunk.
Razer Kraken Green headset tesztelése
Most még le kell tesztelni a javítást. Hangot illetve a mikrofont külön. Amit ilyenkor megnézek az, hogy szól-e mindkét oldala a fejhallgatónak, a hangcsatornák oldalhelyesen vannak-e bekötve. Tehát hogy a balnak itt kell szólnia, a jobbnak pedig itt. Aztán utána külön megnézem a mikrofont egy kis erősítővel, hogy ad-e hangot, tehát lehet-e hallani, amit ide belebeszélek.
A kapcsolat űrlapon keresztül is kérhet előzetes árajánlatot,
ha megírja a javítandó eszköz típusát és hibáját:
Javítás munkadíj: Kábelcsere fejhallgatón
Kábel: KáCsa KCE-HP OFC réz fejhallgató kábel (2m-ig)
Csatlakozó: Headsetes jack dugó 3.5mm
gamer headset javítás, headset javítás, videók - Razer headset javítás
fejhallgató javítás • fülhallgató javítás
info@fejhallgatoszerviz.hu | +36 20 492 4401 | Kérjen árajánlatot!
Fejhallgató és fülhallgató javítás 7.000 forinttól.
A javítás átfutási ideje átlagosan 1 hét.
16 nyitvatartási napon belül át kell venni.
+36 20 492 4401
Fejhallgató és fülhallgató csatlakozók általános bekötése
Fejhallgatók és fülhallgatók bekötése (típus szerint)
Autó GPS nyomkövető javítás
headsetes fejhallgató javítás (19)
régi fejhallgató felújítása (10)
headsetes fülhallgató javítás (7)
gamer headset javítás (35)
pilóta headset javítás (3)
Kingston HyperX headset javítás
Sound Blaster headset javítás
A fejhallgatókon lévő fülpárna vagy szivacs egy idő után elhasználódik, a műbőr borítás lemállik. Az elhasználódott fülpárnák cseréje általában egyszerű, a legtöbb típushoz kapható utángyártott fülpárna.
Bluetooth fejhallgatók, törött fejhallgatók javítása
Burning-Elektronic, hangszóró és hangfal javítás
© 2013-2022. FejhallgatóSzerviz.hu | Általános Szerződési Feltételek | Adatvédelmi Tájékoztató | Impresszum